寄韓愈
作者：張籍
朝代：唐

paragraphs: 野館非我室，新居未能安。
讀書避塵雜，方覺此地閑。
過郭多園墟，桑果相接連。
獨游竟寂寞，如寄空雲山。
夏景常晝毒，密林無鳴蟬。
臨溪一盥濯，清去肢體煩。
出林望曾城，君子在其間。
戎府草章記，阻我此遊盤。
憶昔西潭時，並持釣魚竿。
共忻得魴鯉，烹鱠于我前。
幾朝還復來，歎息時獨言。